བླ་མ་འདི་དག་གི་ཡང་སྲིད་ཕེབས་དུས་༧གོང་ས་མཆོག་ཁོང་རང་གིས་ཕྱག་རྟགས་ཡང་གནང་གིན་འདུག།།༧གོང་ས་མཆོག་ཁོང་རང་གིས་ཕྱག་རྟགས་གནང་པ་ཡིན་དུས།སྐད་ཆ་འདི་ཉིད་རྭ་སྤྲོད་ཀྱི་མིན་འདུག།སྐད་ཆ་དེ་ཕྱིར་ནང་ལོག་གི་འདུག།ཆོས་སྐྱོང་བསྟེན་པ་ཡིན་ན་ངན་སོང་ལ་སྐྱེས་ཞེས།ངན་སོང་ལ་སྐྱེས་ཀྱི་ཡོད་ན་བླ་མ་འདི་དག་གི་ཡང་སྲིད་གང་འདྲ་ཕེབས་པ་ཡིན་ནམ།སྐད་ཆ་འདི་དངོས་ནས་རྭ་སྤྲོད་ཀྱི་མིན་འདུག།།བོད་གཞུང་ཁོ་རང་ཚོས་གདན་ས་གསུམ་གྱི་ཆོས་སྐྱོང་བསྟེན་མཁན་བླ་མ་དེ་དག་གི་ཡང་སྲིད་ངོས་འཛིན་གནང་གི་འདུག།འདི་འདྲ་བྱེད་དུས་ཁོ་རང་ཚོའི་སྐད་ཆ་དེ་མཐུན་གྱི་མིན་འདུག།གང་འདྲ་བྱེད་ནས་ཕྱིས་ནང་ལོག་གི་འདུག་ཟེར་ན།ཆོས་སྐྱོང་བསྟེན་པ་ཡིན་ན་སོ་སོའི་སྐྱབས་འགྲོའི་སྡོམ་པ་དང་འགལ་ཞེས།སྐྱབས་འགྲོའི་སྡོམ་པ་ཞེས་པ་འདི་ནི་ང་རང་ཚོའི་རྩ་བའི་སྡོམ་པ་རེད།སྐྱབས་འགྲོའི་སྡོམ་པ་ཡོད་ན་ང་ཚོའི་དགེ་ཚུལ་དང་དགེ་སློང་གི་སྡོམ་པ་ཞུ་ཆོག་གི་རེད།དེ་ནས་སྐྱབས་འགྲོའི་སྡོམ་པ་ཡོད་ན་ང་ཚོའི་བྱང་ཆུབ་སེམས་དཔའི་སྡོམ་པ་དང་སྔགས་ཀྱི་སྡོམ་པ་ཡང་ཞུ་ཆོག།གལ་ཏེ་སྐྱབས་འགྲོའི་སྡོམ་པ་དང་འགལ་བ་ཡིན་ན།ང་ཚོའི་དགེ་ཚུལ་དང་དགེ་སློང་སྡོམ་པ།བྱང་ཆུབ་སེམས་དཔའི་སྡོམ་པ།གསང་སྔགས་ཀྱི་སྡོམ་པ་ཆ་ཚང་དང་འགལ་ཚར་པ་རེད།དེར་ང་ཚོས་ཉམས་ལེན་བྱེད་ནའང་རྒྱུད་ལ་རྟོགས་པ་སྐྱེས་ཐུབ་ཀྱི་མ་རེད།རྟོགས་པ་སྐྱེས་ཐུབ་ཀྱི་མེད་པ་ཡིན་ན་ང་ཚོས་ཉམས་ལེན་བྱེད་དགོས་འདུག་གམ།ཆོས་སྐྱོང་འདི་བསྟེན་གསོལ་བྱེད་ན།སོ་སོ་ངན་སོང་དུ་སྐྱེས།དམྱལ་བ།ཡི་དྭགས།དུད་འགྲོ་གང་རུང་ལ་སྐྱེས་ཞེས་༧སྐྱབས་མགོན་རིན་པོ་ཆེ་དང་བོད་གཞུང་གཉིས་ཀྱིས་དེ་འདྲ་གསུངས།ངན་སོང་ཞེས་པ་ནི།དམྱལ་བ།ཡི་དྭགས།དུད་འགྲོ་གསུམ་ཡིན།